**OBVESTILO O PREDLOŽITVI in DEKLARACIJA ZA ZAČASNO HRAMBO**

**Podrobnejši opis**

**1. izdaja, JANUAR 2024**

**KAZALO**

[1.0 UVOD 3](#_Toc157517403)

[1.1 Obvestilo o prihodu, obvestilo o predložitvi in začasna hramba v okviru carinskega zakonika Unije 3](#_Toc157517404)

[2.0 DEKLARACIJA ZA ZAČASNO HRAMBO ZAJEMA NASLEDNJE 3](#_Toc157517405)

[PROCESE 3](#_Toc157517406)

[3.0 ELEKTRONSKA SPOROČILA 4](#_Toc157517407)

[4.0 STANJA DEKLARACIJE ZA ZAČASNO HRAMBO 4](#_Toc157517408)

[4.1 Stanje »Vloženo« 5](#_Toc157517409)

[4.2 Stanje »Sprejeto« 5](#_Toc157517410)

[4.3 Stanje »U04 - Neveljavno« 5](#_Toc157517411)

[4.4 Stanje “U05 - V preverjanju« 6](#_Toc157517412)

[4.5 Stanje »U07 - Ni prepustitve« 7](#_Toc157517413)

[4.6 Stanje »U08 - Prepuščeno« 7](#_Toc157517414)

[4.7 Stanje »U09 - V razveljavljanju« 8](#_Toc157517415)

[4.8 Stanje »U10 - Razveljavljeno« 8](#_Toc157517416)

[4.9 Stanje »U11 - V mirovanju« 10](#_Toc157517417)

[4.10 Stanje »U12 - V spreminjanju« 12](#_Toc157517418)

[5.0 STATUS DZH »O - ODPRTO« in »Z - ZAPRTO« 13](#_Toc157517419)

[6.0 Katalog sporočil IE407H in IE415H 15](#_Toc157517420)

[7.0 Sheme sporočil (XSD, XML) 15](#_Toc157517421)

1.0 UVOD

Projekt AN, PN, TS (Arrival Notification - Obvestilo o prihodu, Presentation Notification - Obvestilo o predložitvi, Temporary Storage - Začasna hramba) je eden izmed MASP projektov v okviru carinskega zakonika Unije, ki je opredeljen v Delovnem programu v zvezi z razvojem in začetkom uporabe elektronskih sistemov (IZVEDBENI SKLEP KOMISIJE (EU) 2023/2879 z dne 15. decembra 2023 o oblikovanju delovnega programa v zvezi z razvojem in začetkom uporabe elektronskih sistemov, predvidenih v carinskem zakoniku Unije).

1.1 Obvestilo o prihodu, obvestilo o predložitvi in začasna hramba v okviru carinskega zakonika Unije

Obvestilo o prihodu, obvestilo o predložitvi in začasna hramba so opredeljeni v členih od 133 do 152 Carinskega zakonika Unije.

Obvestilo o prihodu

Z obvestilom o prihodu upravljavec prevoznega sredstva obvesti urad prvega vstopa o prihodu prevoznega sredstva. Za namene obveščanja carinskih organov o prihodu prevoznega sredstva se lahko uporabijo tudi pristaniški ali letališki sistemi oz. druge razpoložljive metode sporočanja informacij. Slovenija ne ponuja nacionalne rešitve za to funkcionalnost, ampak se bodo vse funkcionalnosti izvajale v okviru sistema ICS2.

Obvestilo o predložitvi

Blago, ki se vnese na carinsko območje Unije, mora biti predloženo carini takoj ob prihodu v namembni carinski urad ali na drug kraj, ki so ga carinski organi določili ali odobrili, ali v prosto cono ena od naslednjih oseb, ki so opredeljene v alinejah a, b ali c 139. člena CZU. Oseba, ki predloži blago, se mora sklicevati na vstopno skupno deklaracijo ali na deklaracijo, ki vsebuje najmanj navedbe, potrebne za vstopno skupno deklaracijo, ali deklaracijo za začasno hrambo, razen, kadar se obveznost vložitve vstopne skupne deklaracije opusti. Obvestilo o predložitvi za pomorski oz. letalski promet se bo vlagalo v okviru [sistema ICS2.](https://www.fu.gov.si/fileadmin/Internet/Carina/Poslovanje_z_nami/e_Carina/Opis/ICS2/Nov_uvozni_nadzorni_sistem_ICS2.docx)

Obvestilo o predložitvi mora biti usklajeno z naborom podatkov v skladu s stolpcem G3 priloge B IU/DU.

Deklaracija za začasno hrambo

Neunijsko blago je potrebno ob vnosu na carinsko območje Unije predložiti carini in vložiti deklaracijo za začasno hrambo, ki vsebuje vse navedbe, potrebne za uporabo določb, ki urejajo začasno hrambo.

Deklaracija za začasno hrambo mora biti usklajena z naborom podatkov v skladu s stolpcem G4 priloge B IU/DU.

2.0 DEKLARACIJA ZA ZAČASNO HRAMBO ZAJEMA NASLEDNJE

PROCESE

* Vložitev deklaracije za začasno hrambo
* Vložitev obvestila o predložitvi
* Sprejem deklaracije za začasno hrambo
* Usklajevanje podatkov pred prepustitvijo
* Obveščanje deklaranta o odločitvi za kontrolo
* Obveščanje deklaranta o ugotovitvah kontrole
* Vložitev zahtevka za izrek neveljavnosti in izrek neveljavnosti
* Obveščanje deklaranta o prepustitvi blaga
* Obveščanje deklaranta o neprepustitvi blaga
* Obveščanje deklaranta o zaključenosti oz. nezaključenosti začasne hrambe
* Usklajevanje podatkov po prepustitvi

3.0 ELEKTRONSKA SPOROČILA

|  |  |  |
| --- | --- | --- |
| Oznaka sporočila | Smer  Carina/ Deklarant | Naziv sporočila |
| IE404B | 🡪 | Sprejem dopolnitev deklaracije za začasno hrambo |
| IE405B | 🡪 | Zavrnitev dopolnitev deklaracije za začasno hrambo |
| IE407H | 🡨 | Obvestilo o predložitvi blaga |
| IE408B | 🡪 | Zavrnitev obvestila o predložitvi blaga |
| IE409B poz. | 🡪 | Odobritev zahtevka za izrek neveljavnosti |
| IE409B neg. | 🡪 | Zavrnitev zahtevka za izrek neveljavnosti |
| IE413H | 🡨 | Dopolnitev podatkov deklaracije za začasno hrambo pred prepustitvijo oz. po prepustitvi |
| IE414B | 🡨 | Zahtevek za izrek neveljavnosti deklaracije za začasno hrambo |
| IE415H | 🡨 | Deklaracija za začasno hrambo |
| IE416B | 🡪 | Zavrnitev deklaracije za začasno hrambo |
| IE425H poz. | 🡪 | Obvestilo o zaključku začasne hrambe |
| IE425H neg. | 🡪 | Obvestilo o nezaključku začasne hrambe |
| IE428B | 🡪 | MRN dodeljena |
| IE429H | 🡪 | Prepustitev blaga oz. deklaracije za začasno hrambo |
| IE450H | 🡪 | Obvestilo o ugotovitvah kontrole |
| IE451H | 🡪 | Blago ni prepuščeno |
| IE454B poz. | 🡨 | Deklarant se strinja z ugotovitvami kontrole |
| IE454B neg. | 🡨 | Deklarant se ne strinja z ugotovitvami kontrole |
| IE460B | 🡪 | Obvestilo o kontroli |
| IE917B | 🡪 | Tehnična napaka |
| IE928B | 🡪 | Obvestilo o vložitvi deklaracije za začasno hrambo |
| SIP440 | 🡨 | Pošiljanje ePrilog |
| SIP441 | 🡪 | Sprejem ePrilog |
| SIP442 | 🡪 | Zavrnitev ePrilog |

4.0 STANJA DEKLARACIJE ZA ZAČASNO HRAMBO

U01 - Vloženo

U03 - Sprejeto

U04 - Neveljavno

U05 - V preverjanju

U07 - Ni prepustitve

U08 - Prepuščeno

U09 - V razveljavljanju

U10 - Razveljavljeno

U11 - V mirovanju

U12 - V spreminjanju

4.1 Stanje »Vloženo«

Vložnik posreduje podatke deklaracije za začasno hrambo (DZH) s sporočilom IE415H carinskemu uradu vložitve. Sistem izvede preverjanje posredovanih podatkov ter na podlagi ugotovljenih pozitivnih rezultatov preverjanja obvesti vložnika o pravilno vloženi DZH (IE928B). DZH se nahaja v stanju »U01 – Vloženo«.



Slika 1: Sekvenčni diagram - Vložitev DZH

4.2 Stanje »Sprejeto«

Vložnik DZH obvesti carinski urad vložitve, da je blago predloženo (IE407H). Sistem v primeru nepravilnosti v zvezi z obvestilom o predložitvi obvesti vložnika o zavrnitvi predložitve blaga (IE408B), v nasprotnem primeru pa obvesti vložnika o dodelitvi MRN (IE428B). DZH se po podelitvi MRN nahaja v stanju »U03 - Sprejeto«. V stanju »U03 - Sprejeto« lahko vložnik usklajuje podatke s sporočilom IE413H.



Slika 2: Sekvenčni diagram - Sprejem DZH

4.3 Stanje »U04 - Neveljavno«

Vložnik posreduje podatke uvozne deklaracije (IE415H) carinskemu uradu vložitve. Sistem izvede preverjanje posredovanih podatkov ter na podlagi ugotovljenih negativnih rezultatov preverjanja zavrne DZH in obvesti vložnika o nepravilnostih v DZH (IE416B). Uvozna deklaracija se nahaja v stanju »U04 – Neveljavno«.



Slika 3: Sekvenčni diagram - Zavrnitev DZH

4.4 Stanje »U05 - V preverjanju«

Deklaracija za začasno hrambo je sprejeta in carinski urad vložitve se lahko odloči za kontrolo blaga ter o tem obvesti vložnika (IE460B). DZH gre v stanje »U05 - V preverjanju«. Carinski urad vložitve lahko s tem sporočilom zahteva predložitev določenih spremnih dokumentov. Vložnik vloži zahtevane skenirane dokumente (ePriloge) s sporočilom SIP440. Vložnik je o sprejemu ePrilog obveščen s sporočilom SIP441, ali o zavrnitvi ePrilog s sporočilom SIP442.

V tem stanju se ne dovoli usklajevanja podatkov s strani vložnika (IE413H). Če so rezultati kontrole ustrezni se DZH prepusti.



Slika 4 - Sekvenčni diagram - Kontrola

4.5 Stanje »U07 - Ni prepustitve«

V primeru, da blago po izvedeni kontroli ne izpolnjuje pogojev za prepustitev, se vložnika najprej obvesti o ugotovitvah kontrole (IE450H) in za tem se vložniku pošlje še obvestilo o neustreznih rezultatih kontrole (B1) s sporočilom IE451H. Deklaracija se nahaja v stanju »U07 - Ni prepustitve«.



Slika 5 - Sekvenčni diagram - Ni prepustitve

4.6 Stanje »U08 - Prepuščeno«

Deklaracija za začasno hrambo je sprejeta in v kolikor ni sprejeta odločitev o kontroli se deklaracija prepusti samodejno po poteku časovnika. V kolikor je bila sprejeta odločitev o kontroli, se deklaracija prepusti po izvedeni kontroli, pod pogojem, da so rezultati kontrole ustrezni. Vložnik je o prepustitvi obveščen s sporočilom IE429H.



Slika 6 - Sekvenčni diagram - Prepustitev

4.7 Stanje »U09 - V razveljavljanju«

Vložnik vloži zahtevek za izrek neveljvnosti IE414B in vpiše tudi razloge za izrek neveljavnosti.

Zahtevek za izrek neveljavnosti se lahko vloži pred in po prepustitvi DZH. DZH se nahaja v stanju »U09 - V razveljavljanju«.

4.8 Stanje »U10 - Razveljavljeno«

Deklaracija za začasno hrambo se nahaja v stanju »U09 - V razveljavljanju«. Carinski urad vložitve preveri razloge za izrek neveljavnosti in zahtevek odobri ali zavrne in o tem obvesti vložnika (IE409B poz. ali IE409B neg.). V primeru odobritve zahtevka za izrek neveljavnosti se deklaracija nahaja v stanju »U10 - Razveljavljeno«. V primeru zavrnitve zahtevka pa se deklaracija vrne v stanje, v katerem se je nahajala pred vložitvijo zahtevka.

DZH se lahko izreče za neveljavno tudi po uradni dolžnosti na podlagi odločbe carinskih organov, v tem primeru ni zahtevka za izrek neveljavnosti (IE414B), carinski urad vložitve obvesti vložnika DZH o izreku neveljavnosti po uradni dolžnosti s sporočilom IE409B poz.



Slika 7 - Sekvenčni diagram - Izrek neveljavnosti pred prepustitvijo (na zahtevo deklaranta)



Slika 8 - Sekvenčni diagram - Izrek neveljavnosti po prepustitvi (na zahtevo deklaranta)



Slika 9 - Sekvenčni diagram - Izrek neveljavnosti pred prepustitvijo (po uradni dolžnosti)



Slika 10 - Sekvenčni diagram - Izrek neveljavnosti po prepustitvi (po uradni dolžnosti)

4.9 Stanje »U11 - V mirovanju«

V primeru, da so bila v procesu kontrole ugotovljena določena neskladja, se vložnik DZH obvesti o neskladjih s sporočilom IE450H, deklaracija se nahaja v stanju »U11 - V mirovanju«.

Če se vložnik (deklarant) strinja z ugotovitvami, pošlje popravke podatkov s sporočilom IE413H, DZH se nahaja v stanju »U03 - Sprejeto«, carinski urad vložitve preveri, ali so podatki usklajeni z ugotovitvami in prepusti deklaracijo. Deklaracija gre v stanje »U08 - Prepuščeno«, vložnik je o tem obveščen s sporočilom IE429H.

V stanju »U11 - V mirovanju« lahko vložnik pošlje tudi skenirane dokumente (ePriloge) s sporočilom SIP440.

V stanju »U11 - V mirovanju« lahko carinski urad vložitve odredi, da blago ne izpolnjuje pogojev za prepustitev in o tem obvesti vložnika s sporočilom IE451H, deklaracija se nahaja v stanju »U07 - Ni prepustitve«.

Vložnik (deklarant) se lahko tudi ne strinja z ugotovitvami kontrole in o tem obvesti carinski urad vložitve s sporočilom IE454B. Deklaracija ostane v stanju »U11 - V mirovanju«, carinski urad vložitve zadevo odstopi oddelku, ki vodi upravne postopke.

Vložnik lahko v tem stanju tudi vloži zahtevek za izrek neveljavnosti (IE414B), carinski urad vložitve postopa kot je opisano v prvem odstavku točke 3.7.



Slika 11 - Sekvenčni diagram - Prepustitev iz stanja »V mirovanju«



Slika 12 - Sekvenčni diagram - Deklarant se ne strinja z ugotovitvami

4.10 Stanje »U12 - V spreminjanju«

Vložnik lahko v skladu s carinsko zakonodajo usklajuje podatke DZH po prepustitvi, tako da pošlje zahtevek za usklajevanje podatkov IE413H in vpiše tudi razloge za usklajevanje podatkov, deklaracija se nahaja v stanju »U12 - V spreminjanju«. Carinski urad vložitve preveri, ali zahtevek za uskladitev podatkov izpolnjuje pogoje za odobritev in odobri usklajevanje podatkov. Deklaracija se nahaja v stanju »U08 - Prepuščeno«, kreira se verzija deklaracije, vložnik je o odobritvi zahtevka obveščen s sporočilom IE429H. V stanju »U12 - V spreminjanju« lahko vložnik tudi pošlje skenirane dokumente »ePriloge« s sporočilom SIP440.

Carinski urad vložitve lahko tudi usklajevanja podatkov ne odobri oz. zavrne zahtevek za usklajevanje podatkov, vložnik je obveščen o zavrnitvi zahtevka s sporočilom IE405B, v katerem so vpisani razlogi za zavrnitev zahtevka. Deklaracija gre nazaj v stanje »U08 - Prepuščeno«, vložnik lahko ponovno pošlje zahtevek za uskladitev podatkov.



Slika 13 - Sekvenčni diagram - Usklajevanje podatkov po prepustitvi (odobritev)



Slika 14 - Sekvenčni diagram - Usklajevanje podatkov po prepustitvi (zavrnitev)

5.0 STATUS DZH »O - ODPRTO« in »Z - ZAPRTO«

Pet dni pred iztekom roka za zaključek začasne hrambe, ko je status DZH še vedno »O - Odprto«, se vložniku pošlje obvestilo o nezaključenosti začasne hrambe (IE425H neg.). To sporočilo pomeni poziv vložniku o obveznosti pravočasne ureditve statusa začasne hrambe tj. zaprtje začasne hrambe.

V primeru, da so izpolnjeni pogoji za zaključek začasne hrambe, carinski urad vložitve spremeni stanje DZH iz »O - Odprto« v »Z - Zaprto«. Vložnik je o spremembi statusa obveščen s sporočilom (IE425H poz.).



Slika 15 - Sekvenčni diagram - Obvestilo o nezaključenosti začasne hrambe



Slika 16 - Sekvenčni diagram - Obvestilo o zaključenosti začasne hrambe

6.0 Katalog sporočil IE407H in IE415H

* [Katalog sporočil](https://www.fu.gov.si/fileadmin/Internet/Carina/Poslovanje_z_nami/e_Carina/Opis/DZH/katalog_sporocil_IE407H_IE415H.xlsx)

7.0 Sheme sporočil (XSD, XML)

* [XSD/XML sheme sporočil](https://www.fu.gov.si/fileadmin/Internet/Carina/Poslovanje_z_nami/e_Carina/Opis/DZH/XSD_XML_sheme_sporocil_za_DZH.zip)